ehdotus TYÖ- JA ELINKEINOMINISTERIÖN ASETUKSEKSI työvoimapoliittisen lausunnon antamisesta ja lausuntoon merkittävistä tiedoista ANNETUN TYÖ- JA ELINKEINOMINISTERIÖN ASETUKSEN MUUTTAMISESTA

Työvoimapoliittisen lausunnon antamisesta ja lausuntoon merkittävistä tiedoista annettuun työ- ja elinkeinoministeriön asetuksen (1556/2016) 2 §:n 5 kohdassa säädetty viittaus työttömyysturvalakiin (1290/2002) muutettaisiin työttömyysturvalakiin tehtyjen muutosten johdosta koskemaan uusia 1.1.2023 voimaan tulevia vastaavia pykäliä.[[1]](#footnote-1) Työttömyysturvalain muutokset koskevat työnhakijan opintojen vaikutusta hänen oikeuteensa saada työttömyysetuutta.

Asetuksessa säädettäisiin myös työttömyysturvalaissa säädetyn muutosturvarahan edellytyksiä koskevien työ- ja elinkeinotoimiston antamien lausuntojen sisällöstä.

1. Tausta

Työttömyysturvalain 11 luvun 4 §:n 5 momentin perusteella tarkempia säännöksiä työvoimapoliittisen lausunnon antamisesta, lausuntoon sisällytettävistä tiedoista ja työ- ja elinkeinohallinnon asiakaspalvelukeskuksen oikeudesta antaa työvoimapoliittisia lausuntoja 2 momentin 1 kohdan perusteella voidaan antaa työ- ja elinkeinoministeriön asetuksella.

Hallitus on antanut eduskunnalle hallituksen esityksen HE 176/2022 vp työttömien opiskelua ja työttömyysturvaoikeutta koskevaksi lainsäädännöksi, ja eduskunta on hyväksynyt muutokset xx.xx.2022 (EV xxx/2022 vp). Tasavallan presidentti on vahvistanut muutokset xx.xx.2022. Muutokset koskevat muun muassa työttömyysturvalain opintoja koskevien säännösten sisältöä ja pykälänumerointia. Muutokset tulevat voimaan 1.1.2023.

Työttömyysturvalain muutosten johdosta myös työvoimapoliittisen lausunnon antamisesta ja lausuntoon merkittävistä tiedoista annettua työ- ja elinkeinoministeriön asetusta tulisi muuttaa.

Hallitus on antanut eduskunnalle myös hallituksen esityksen HE 62/2022 vp 55 vuotta täyttäneiden työllisyysasteen nostamista koskevaksi lainsäädännöksi. Eduskunta on hyväksynyt esityksen (EV 97/2022 vp). Säännökset tulevat pääosin voimaan 1.1.2023. Tähän kokonaisuuteen liittyy tarve säätää työ- ja elinkeinoministeriön asetuksella työttömyysturvalaissa säädetyn muutosturvarahan edellytyksiä koskevien työ- ja elinkeinotoimiston antamien lausuntojen sisällöstä.

1. Nykytila ja ehdotus

Työvoimapoliittisen lausunnon antamisesta ja lausuntoon merkittävistä tiedoista annetun työ- ja elinkeinoministeriön asetuksen 2 §:n 5 kohdassa on säädetty viittaus jaksoissa järjestettyjä opintoja koskevaan työttömyysturvalain 2 luvun 10 §:n 4 momenttiin. Asetuksenantovaltuudesta säädetään työttömyysturvalain 11 luvun 4 §:n 5 momentissa.

Jaksoissa järjestettyjen opintojen vaikutuksesta oikeuteen saada työttömyysetuutta säädetään 1.1.2023 lukien työttömyysturvalain 2 luvun 10 a §:n 2 momentissa. Asetuksessa säädetty viittaus työttömyysturvalain 2 luvun 10 §:n 4 momenttiin korjattaisiin koskemaan 10 a §:n 2 momenttia. Kyseessä olisi teknisluonteinen muutos.

Työ- ja elinkeinotoimiston tehtäviin kuuluu työttömyysturvalain 1.1.2023 voimaan tulevan 9 luvun 1 §:n 2 momentin nojalla antaa työttömyyskassalle tai Kansaneläkelaitokselle lausunto siitä, täyttääkö henkilö muutosturvarahan edellytykset. Mainitun säännöksen perusteella lausunnossa ilmoitettavia tietoja ovat työsuhteen päättyminen irtisanomiseen tuotannollisella tai taloudellisella irtisanomisperusteella, vähintään 55 vuoden ikä irtisanomispäivänä, julkisesta työvoima- ja yrityspalvelusta annetun lain (916/2012) 5 a luvun 2 §:n 1 momentin 3 kohdassa säädetyn työhistoriaedellytyksen täyttyminen sekä tieto siitä, onko henkilö rekisteröitynyt työnhakijaksi 60 päivän kuluessa irtisanomispäivästä.

Työ- ja elinkeinotoimiston tulee työttömyysturvalain 9 luvun 1 §:n 2 momentin nojalla ilmoittaa työttömyyskassalle tai Kansaneläkelaitokselle annettavalla lausunnolla myös siitä, jos irtisanomisaikana tapahtuvien muutosten johdosta irtisanotun henkilön työsuhde jatkuu samalla työnantajalla tai työsuhde päättyy työntekijän henkilöön liittyvällä perusteella.

Työttömyysturvalain 9 luvun 6 §:n 2 momentin nojalla työ- ja elinkeinoministeriön asetuksella voidaan säätää tarkempia säännöksiä edellä mainitun lausunnon antamisesta ja lausuntoon sisällytettävistä tiedoista. Asetukseen lisättäisiin tässä tarkoituksessa uusi 5 a §, jonka 1 momentin mukaan lausuntoon tulisi merkitä henkilön irtisanoneen työnantajan nimi ja irtisanomispäivä.

Uuden 5 a §:n 2 momentissa säädettäisiin, että lausuntoon voidaan merkitä työnantajan Y-tunnus ja työsuhteen alkamispäivä, jos ne ovat työ- ja elinkeinotoimiston tiedossa. Nämä tiedot helpottaisivat toimeenpanoa työttömyyskassoissa, Kansaneläkelaitoksella ja Työllisyysrahastossa.

Asetuksella säädettävä ei estäisi työ- ja elinkeinotoimistoa ilmoittamasta lausunnossa myös muita tiedossaan olevia seikkoja, joilla on merkitystä asian ratkaisemisessa.

1. Ehdotuksen vaikutukset

Ehdotus ei vaikuttaisi julkisen talouden menoja lisäävästi tai vähentävästi. Ehdotus ei vaikuttaisi myöskään työttömyysetuuden saamisen edellytyksiin eikä työhakijoiden oikeuksiin tai velvollisuuksiin.

Muutosturvaoikeudesta annettavaan lausuntoon liittyviä viranomaisvaikutuksia työ- ja elinkeinohallinnolle on arvioitu HE 62/2022 vp yhteydessä. Nyt kyseessä oleva asetusmuutosehdotus ei lisäisi tai vähentäisi tästä aiheutuvia vaikutuksia, vaan ainoastaan täsmentäisi tehtävän sisältöä.

1. Asian valmistelu

Asetusehdotus on valmisteltu virkatyönä työ- ja elinkeinoministeriössä.

Kirjallinen lausuntokierros järjestettiin ajalla 17.10. – 25.11.2022.

Esitysluonnoksesta pyydettiin lausuntoa vakuutusoikeudelta ja sosiaaliturva-asioiden muutoksenhakulautakunnalta, Uudenmaan elinkeino-, liikenne- ja ympäristökeskukselta, elinkeino-, liikenne- ja ympäristökeskusten ja työ- ja elinkeinotoimistojen kehittämis- ja hallintokeskukselta, työ- ja elinkeinotoimistoilta, työllisyyden edistämisen kuntakokeilussa mukana olevalta kunnilta, työ- ja elinkeinohallinnon asiakaspalvelukeskukselta, Suomen Kuntaliitolta, Työllisyysrahastolta, Työttömyyskassojen Yhteisjärjestöltä sekä Kansaneläkelaitokselta.

Asetusehdotus on tarkastettu oikeusministeriön laintarkastuksessa.

Asetusehdotuksen valmisteluasiakirjat ovat julkisessa palvelussa osoitteessa <https://tem.fi/hanke?tunnus=TEM009:00/2022>.

1. Voimaantulo

Ehdotetaan, että asetus tulisi voimaan 1.1.2023.

Liite 1

**Työ- ja elinkeinoministeriön asetus**

**työvoimapoliittisen lausunnon antamisesta ja lausuntoon merkittävistä tiedoista annetun työ- ja elinkeinoministeriön asetuksen muuttamisesta**

Työ- ja elinkeinoministeriön päätöksen mukaisesti

*muutetaan* työvoimapoliittisen lausunnon antamisesta ja lausuntoon merkittävistä tiedoista annetun työ- ja elinkeinoministeriön asetuksen (1556/2016) 2 §:n 5 kohta, ja

*lisätään* asetukseen uusi 5 a § seuraavasti:

2 §

*Työ- ja elinkeinohallinnon asiakaspalvelukeskuksen toimivalta antaa työvoimapoliittisia lausuntoja*

Työ- ja elinkeinohallinnon asiakaspalvelukeskus voi antaa työvoimapoliittisen lausunnon tilanteissa, joihin ei liity työvoimapoliittista harkintaa ja joista säädetään työttömyysturvalain:

----------------------------------------------------------------------------------------------------------------------------

5) 2 luvun 10 §:n 1 ja 2 momentissa sekä 2 luvun 10 a §:n 2 momentissa (opiskelu);

----------------------------------------------------------------------------------------------------------------------------

5 a §

*Muutosturvarahaa koskeva lausunto*

Muutosturvarahan maksamisen edellytyksiä koskevaan lausuntoon tulee merkitä henkilön irtisanoneen työnantajan nimi ja irtisanomispäivä.

Lausuntoon voidaan lisäksi merkitä irtisanoneen työnantajan yritys- ja yhteisötunnus ja henkilön työsuhteen alkamispäivä.

———

Tämä asetus tulee voimaan 1 päivänä tammikuuta 2023.

Helsingissä xx.xx.2022

Työministeri Tuula Haatainen

Hallitusneuvos Timo Meling

**Työ- ja elinkeinoministeriön asetus**

**työvoimapoliittisen lausunnon antamisesta ja lausuntoon merkittävistä tiedoista annetun työ- ja elinkeinoministeriön asetuksen muuttamisesta**

Työ- ja elinkeinoministeriön päätöksen mukaisesti

*muutetaan* työvoimapoliittisen lausunnon antamisesta ja lausuntoon merkittävistä tiedoista annetun työ- ja elinkeinoministeriön asetuksen (1556/2016) 2 §:n 5 kohta, ja

*lisätään* asetukseen uusi 5 a § seuraavasti:

|  |  |
| --- | --- |
| *Voimassa oleva säännös* | *Ehdotus* |
| 2 §  *Työ- ja elinkeinohallinnon asiakaspalvelukeskuksen toimivalta antaa työvoimapoliittisia lausuntoja*  Työ- ja elinkeinohallinnon asiakaspalvelukeskus voi antaa työvoimapoliittisen lausunnon tilanteissa, joihin ei liity työvoimapoliittista harkintaa ja joista säädetään työttömyysturvalain:  -----------------------------------------------  5) 2 luvun 10 §:n 1, 2 ja 4 momentissa (opiskelu);  ----------------------------------------------- | 2 §  *Työ- ja elinkeinohallinnon asiakaspalvelukeskuksen toimivalta antaa työvoimapoliittisia lausuntoja*  Työ- ja elinkeinohallinnon asiakaspalvelukeskus voi antaa työvoimapoliittisen lausunnon tilanteissa, joihin ei liity työvoimapoliittista harkintaa ja joista säädetään työttömyysturvalain:  -----------------------------------------------  5) 2 luvun 10 §:n 1 ja 2 momentissa *sekä 2 luvun 10 a §:n 2 momentissa* (opiskelu);  ----------------------------------------------- |
|  | 5 a §  *Muutosturvarahaa koskeva lausunto*  Muutosturvarahan maksamisen edellytyksiä koskevaan lausuntoon tulee merkitä henkilön irtisanoneen työnantajan nimi ja irtisanomispäivä.  Lausuntoon voidaan lisäksi merkitä irtisanoneen työnantajan yritys- ja yhteisötunnus ja henkilön työsuhteen alkamispäivä. |
|  | Tämä asetus tulee voimaan 1 päivänä tammikuuta 2023. |

Bilaga 2

**Arbets- och näringsministeriets förordning**

**om ändring av arbets- och näringsministeriets förordning om givande av arbetskraftspolitiskt utlåtande och om uppgifter som ska antecknas i utlåtandet**

I enlighet med arbets- och näringsministeriets beslut

*ändras* i arbets- och näringsministeriets förordning om givande av arbetskraftspolitiskt utlåtande och om uppgifter som ska antecknas i utlåtandet (1556/2016) 2 § 5 punkten, och

*fogas* till förordningen en ny 5 a § som följer:

2 §

*Arbets- och näringsförvaltningens kundservicecenters behörighet att ge arbetskraftspolitiska utlåtanden*

Arbets- och näringsförvaltningens kundservicecenter kan ge arbetskraftspolitiskt utlåtande i de fall som inte inbegriper arbetskraftspolitisk prövning och om vilka det föreskrivs i följande lagrum i lagen om utkomstskydd för arbetslösa:

-------------------------------------------------------------------------------------------------------------------------------

5) 2 kap. 10 § 1 och 2 mom. samt 2 kap. 10 a § 2 mom. (studier),

-------------------------------------------------------------------------------------------------------------------------------

5 a §

*Utlåtande som gäller omställningspenning*

I ett utlåtande om villkoren för betalning av omställningspenning ska antecknas namnet på den arbetsgivare som har sagt upp personen i fråga och dagen för uppsägningen.

I utlåtandet kan dessutom antecknas den uppsägande arbetsgivarens företags- och organisationsnummer och den dag då personens anställningsförhållande börjar.

———

Denna förordning träder i kraft den 1 januari 2023.

Helsingfors den xx xxxx 2022

Arbetsminister Tuula Haatainen

Regeringsråd Timo Meling

**Arbets- och näringsministeriets förordning**

**om ändring av arbets- och näringsministeriets förordning om givande av arbetskraftspolitiskt utlåtande och om uppgifter som ska antecknas i utlåtandet**

I enlighet med arbets- och näringsministeriets beslut

*ändras* i arbets- och näringsministeriets förordning om givande av arbetskraftspolitiskt utlåtande och om uppgifter som ska antecknas i utlåtandet (1556/2016) 2 § 5 punkten, och

*fogas* till förordningen en ny 5 a § som följer:

|  |  |
| --- | --- |
| *Voimassa oleva säännös* | *Ehdotus* |
| 2 §  *Arbets- och näringsförvaltningens kundservicecenters behörighet att ge arbetskraftspolitiska utlåtanden*  Arbets- och näringsförvaltningens kundservicecenter kan ge arbetskraftspolitiskt utlåtande i de fall som inte inbegriper arbetskraftspolitisk prövning och om vilka det föreskrivs i följande lagrum i lagen om utkomstskydd för arbetslösa:  -----------------------------------------------------  5) 2 kap. 10 § 1, 2 och 4 mom. (studier),  ----------------------------------------------------- | 2 §  *Arbets- och näringsförvaltningens kundservicecenters behörighet att ge arbetskraftspolitiska utlåtanden*  Arbets- och näringsförvaltningens kundservicecenter kan ge arbetskraftspolitiskt utlåtande i de fall som inte inbegriper arbetskraftspolitisk prövning och om vilka det föreskrivs i följande lagrum i lagen om utkomstskydd för arbetslösa:  -----------------------------------------------------  5) 2 kap. 10 § 1 och 2 mom. *samt 2 kap. 10 a § 2 mom.* (studier),  ----------------------------------------------------- |
|  | 5 a §  *Utlåtande som gäller omställningspenning*  I ett utlåtande om villkoren för betalning av omställningspenning ska antecknas namnet på den arbetsgivare som har sagt upp personen i fråga och dagen för uppsägningen.  I utlåtandet kan dessutom antecknas den uppsägande arbetsgivarens företags- och organisationsnummer och den dag då personens anställningsförhållande börjar. |
|  | Denna förordning träder i kraft den 1 januari 2023. |

1. Tämä muistio ja asetusluonnos on laadittu sillä olettamalla, että eduskunta hyväksyy hallituksen esityksessä HE 176/2022 vp esitetyt muutokset. [↑](#footnote-ref-1)